Informatīvais ziņojums

**“Par nepieciešamo papildu finansējumu sabiedriskā transporta pakalpojumu sniegšanai 2021.gada 2.pusgadā”**

Lai atbilstoši Sabiedriskā transporta pakalpojumu likumā (turpmāk - STP likums) noteiktajam nodrošinātu iedzīvotājiem pieejamus sabiedriskā transporta pakalpojumus, VSIA “Autotransporta direkcija” (turpmāk – Autotransporta direkcija) organizē sabiedriskā transporta pakalpojumus reģionālās nozīmes maršrutos, kā arī nodrošina sabiedriskajam transportam no valsts budžeta iedalīto finanšu līdzekļu administrēšanu un piešķiršanu sabiedriskā transporta pakalpojumu sniedzējiem un valstspilsētu pašvaldībām par pārvadājumiem, kas ir ārpus pilsētas administratīvās teritorijas, ja maršruta daļa ir vairāk kā 30% no kopējā maršruta garuma, un par personām ar invaliditāti pārvadāšanu.

2021.gadā reģionālās nozīmes pārvadājumos ar autobusiem ir notikušas būtiskas izmaiņas, jo no 2021.gada sabiedriskā transporta pakalpojumu sniegšanā, pamatojoties uz izsludināto atklātu konkursu, sabiedriskā transporta pakalpojumu pasūtījuma līgumi ir noslēgti uz līgumcenas nosacījumiem – paredzot kompensēt starpību starp biļešu ieņēmumiem un pārvadātāja piedāvāto pakalpojumu cenu par vienu kilometru. Tādējādi ar 2021.gadu plānotie zaudējumi par sabiedriskā transporta pakalpojumu sniegšanu ir paredzamāki, samazinot neplānotu izmaksu palielinājumu, un atkarīgi no faktiskā pasažieru pieprasījuma pēc sabiedriskā transporta pakalpojumiem. Lai nodrošinātu sabiedriskā transporta pakalpojumu pieejamību un iedzīvotāju mobilitāti reģionālās nozīmes maršrutos ar autobusiem no 2021.gada 1.oktobra atsevišķos Latvijas pagastos atbilstoši noteiktiem kritērijiem, pamatojoties uz STP likuma 14.panta 2.1daļas un 2010.gada 13.jūlija Ministru kabineta noteikumu Nr.634 “Sabiedriskā transporta pakalpojumu organizēšanas kārtība maršrutu tīklā” V.2 nodaļai, ir paredzēts sniegt sabiedriskā transporta pakalpojumus bez maksas.

Tāpat 2021.gada otrajā pusgadā atbilstoši STP likuma 8.1pantam un 2021.gada 6.jūlija Ministru kabineta noteikumiem Nr.486 “Noteikumi par iekšzemes regulārajiem pasažieru komerciālajiem pārvadājumiem ar autobusu” ir paredzēts atsevišķos maršrutos sabiedriskā transporta pakalpojumu sniegt uz komerciāliem principiem, t.i., nenodrošinot minētajos maršrutos valsts budžeta līdzekļu piešķiršanu.

Sākot ar 2021.gada 1.augustu, kad stājās spēkā ilgtermiņa līgumi, lai turpmāk nodrošinātu augstākas kvalitātes sabiedriskā transporta pakalpojumus reģionālās nozīmes pārvadājumos ar autobusiem, maršrutu tīkls šo līgumu izpildes teritorijās ir pārskatīts, lai veidotu ērtākus savienojumus iedzīvotāju vajadzībām, vienlaikus mazinot nobraukuma apjomus.

Vienlaikus ar minētajām izmaiņām reģionālās nozīmes pārvadājumos ar autobusiem, 2021.gadā ir palielināta pasažieru pārvadājumu jauda reģionālās nozīmes pārvadājumos ar vilcieniem, sniedzot pasažierus ātrākus, ērtākus un lētākus sabiedriskā transporta pakalpojumus arī vilciena savienojumos ar autobusiem. Piemēram, lai pasažieri varētu nokļūt no Rīgas Krāslavā un otrādi, no 2021. gada 1.marta visiem vilcienam pieskaņotajiem autobusu reisiem ieviesta vienotā autobusa un vilciena biļete braucienam no Krāslavas līdz Rīgai un otrādi ar pārsēšanos Daugavpils stacijā. No 2021. gada 1. jūnija, pagarinot esošos un atklājot jaunus vilcienu reisus, tiek nodrošināta ikdienas vilcienu satiksme no Madonas līdz Rīgai un otrādi, bet līdz Gulbenei – piektdienās, sestdienās un svētdienās. Papildus vilcienu kursēšanas laikiem pieskaņoti vēl citi autobusu reisi Madonā un Gulbenē. Braucot līdz Madonai ar vilcienu, pasažieri ceļā pavada mazāk laika, kā arī par ceļu maksā mazāk. Tāpat, lai stiprinātu vilcienu lomu sabiedriskā transportā sistēmā, vienlaikus palielinot satiksmes intensitāti starp Rīgu un Daugavpili, no 2021.gada 1.septembra ir norīkoti papildus vilcieni.

Neskatoties uz veiktajiem reģionālās nozīmes satiksmes uzlabojumiem, kas ilgtermiņā sniegtu zaudējumu kompensācijas samazinājumu (skatīt ietekmi uz valsts budžeta izdevumiem ziņojuma III.nodaļā), tomēr vīrusa infekcijas Covid-19 pandēmijas apkarošanai noteiktie ierobežojumi veicināja sabiedriskā transporta pakalpojumu sniegšanā radīto zaudējumu pieaugumu arī 2021.gadā.

Pamatojoties uz STP likumu un saskaņā ar Ministru kabineta 2015.gada 28.jūlija noteikumu Nr.435 “Kārtība, kādā nosaka un kompensē ar sabiedriskā transporta pakalpojumu sniegšanu saistītos zaudējumus un izdevumus un nosaka sabiedriskā transporta pakalpojuma tarifu” (turpmāk – Ministru kabineta noteikumi Nr.435) 2.1.apakšpunktu, sabiedriskā transporta pakalpojumu sniedzējiem kompensē zaudējumus, kas radušies, ja ar sabiedriskā transporta pakalpojumu pasūtījuma līguma izpildi saistītās nepieciešamās izmaksas pārsniedz gūtos ieņēmumus.

2021.gadā valsts budžeta programmā 31.00.00 “Sabiedriskais transports” izveidota apakšprogramma 31.06.00 “Dotācija zaudējumu segšanai sabiedriskā transporta pakalpojumu sniedzējiem” (turpmāk – 31.06.00 apakšprogramma) , no kuras Satiksmes ministrija atbilstoši finansēšanas plānam un Sabiedriskā transporta padomes lēmumiem katru mēnesi pārskaita finansējumu pārvadātājiem un vienu reizi ceturksnī – valstspilsētu pašvaldībām.

Atbilstoši Ministru kabineta noteikumu Nr.435 17.punktā noteiktajam, ja gadskārtējā valsts budžeta likumā piešķirtie valsts budžeta līdzekļi nav pietiekami sabiedriskā transporta pakalpojumu sniegšanā radušos zaudējumu segšanai, Sabiedriskā transporta padome pārskata:

1) plānotā reģionālās nozīmes maršrutu tīkla apjomus nākamajam gadam (kilometrus);

2) plānotos tarifus nākamajam gadam (braukšanas maksu);

3) sabiedriskā transporta pakalpojumu pasūtījuma līgumos un normatīvajos aktos paredzētās, bet ieviešanas termiņus nesasniegušās kvalitātes prasības sabiedriskā transporta pakalpojumam.

Saskaņā ar Ministru kabineta noteikumu Nr.435 18.punktu, ja pēc minēto pasākumu veikšanas Satiksmes ministrijas valsts budžeta programmā 31.00.00 “Sabiedriskais transports” nepietiek līdzekļu, lai pilnībā kompensētu zaudējumus un izdevumus, par nepieciešamo reģionālās nozīmes maršrutu tīkla apjomu, finansējuma apmēru un finansējuma avotu lemj Ministru kabinets.

Ņemot vērā iepriekšminēto, Satiksmes ministrija sadarbībā ar Autotransporta direkciju ir sagatavojusi informatīvo ziņojumu ar lūgumu piešķirt papildu finansējumu sabiedriskā transporta pakalpojumu nodrošināšanai 2021.gadā, skaidrojot arī paveiktos pasākumus valsts budžeta izdevumu mazināšanai, kā arī saistībā ar Covid-19 infekcijas slimības ierobežošanai noteiktiem pasākumiem un to pastāvošo ietekmi uz nozari.

1. **Valsts budžeta finansējums sabiedriskā transporta pakalpojumu sniegšanai 2021.gada 1.pusgadā**

Saskaņā ar 2020.gada 2.decembrī Saeimā apstiprināto likumu “Par valsts budžetu 2021.gadam” 2021.gadam programmā 31.00.00 “Sabiedriskais transports” ir piešķirti **101 596 733 *euro*,** tostarpsabiedriskā transporta pakalpojumu nodrošināšanai atbilstoši noslēgtajiem sabiedriskā transporta pakalpojumu pasūtījuma līgumiem 2021.gadā attiecīgi paredzēti **61 603 518 *euro.*** Sākot ar 2021.gadu no 31.06.00. apakšprogrammas reģionālās nozīmes maršrutu tīklā un valstspilsētām tiek kompensēti arī personu ar braukšanas maksas atvieglojumiem braucieni.

2021.gada jūnijā, pamatojoties uz Ministru kabineta 2021.gada 27.maija rīkojumu Nr.342 (prot. Nr.44 31.§) “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem” un Finanšu ministrijas 2021.gada 4.jūnija rīkojumu Nr.318 “Par līdzekļu piešķiršanu”, Satiksmes ministrijai no valsts budžeta programmas 02.00.00 “Līdzekļi neparedzētiem gadījumiem”, piešķirti **13 028 675** *euro*, tai skaitā:

- 1 576 756 *euro*, lai kompensētu reģionālās nozīmes pārvadājumos ar autobusiem un vilcieniem nesegtos kompensējamos zaudējumus 2020. gadā;

- 11 450 695 *euro*, lai kompensētu reģionālas nozīmes pārvadājumos ar autobusiem un vilcieniem radušos zaudējumus sakarā ar Covid-19 infekcijas izplatības ierobežošanai noteiktajiem drošības un sociālās distancēšanās pasākumiem sabiedriskajā transportā ārkārtējās situācijas laikā, kā arī ārkārtējās situācijas seku mazināšanai 2021. gada 1. pusgadā;

- 1 224 *euro*, lai kompensētu valsts sabiedrības ar ierobežotu atbildību “Autotransporta direkcija” izdevumus saistībā ar pasažieru pārvadājumu pakalpojumu nodrošināšanu personām, kas ierodas no ārvalstīm ar repatriācijas reisiem.

Tabula Nr.1

**Pārskaitītās valsts budžeta dotācijas**

**2021.gada 6 mēnešos (*euro*)**

|  |  |  |  |  |  |
| --- | --- | --- | --- | --- | --- |
|  | 31.06.00 apakšprogramma | | |  |  |
| **Pārvadājumu veids** | **Dotācijas zaudējumu segšanai** | **Kompensācijas par braukšanas maksas atvieglojumiem** | **Norēķini par iepriekšējiem periodiem (2020.gadu)** | **Papildu finansējums no *Līdzekļiem neparedzētiem gadījumiem*** | **Kopā pārskaitītas dotācijas** |
| Reģionālās nozīmes pārvadājumi ar autobusiem | 26 412 483.55 | 338 829 | 181 439.98 | 5 779 249 | **32 712 001.53** |
| Reģionālās nozīmes pārvadājumi pa dzelzceļu | 5 920 000 | 1 275 438 |  | 5 671 446 | **12 866 884.00** |
| Pilsētu nozīmes pārvadājumi valstspilsētās | 1 300 000 | 3 477 972 |  |  | **4 777 972.00** |
| **Kopā** | **33 632 483.55** | **5 092 239** | **181 439.98** | **11 450 695** | **50 356 857.53** |

Ievērojot papildu piešķirto finansējumu, 2021.gada jūnijā reģionālās nozīmes pārvadātājiem izmaksāti 11 450 695 *euro*, savukārt piešķirtie 1 576 756*euro*, lai kompensētu reģionālās nozīmes pārvadājumos ar autobusiem un vilcieniem nesegtos kompensējamos zaudējumus 2020. gadā, tiek izmaksāti pārvadātājiem pēc 2020.gada gada pārskatu detalizētas izvērtēšanas. Finansējuma atlikums uz 2021.gada 1.oktobri 1 159 740,13 *euro*.

Vienlaikus saskaņā ar Autotransporta direkcijas veiktajiem apkopojumiem ir konstatēts, ka valstspilsētu pašvaldībām no 2020.gada ir izveidojusies pārmaksa 772 028 *euro*, par kuru 2021.gada aprīlī, balstoties uz Sabiedriskā transporta padomes 2021.gada 1.aprīļa lēmumu (Nr.2/R§2) un Finanšu ministrijas 2021.gada 16.aprīla rīkojuma Nr.225 1.4.1.apakšpunktu, pamatbudžeta 31.06.00 apakšprogrammā samazināti izdevumi pārējiem valsts budžeta uzturēšanas izdevumu transfertiem pašvaldībām 772 028 *euro* apmērā un palielināti izdevumi subsīdijām un dotācijām 772 028 *euro* apmērā. Arī šis finansējums tiek izlietots, lai kompensētu reģionālās nozīmes pārvadājumos nesegtos zaudējumus par 2020.gadu. Finansējuma atlikums uz 2021.gada 1.oktobri 690 588,47 *euro*.

Ņemot vērā 2021.gada 1.pusgadā izmaksāto valsts budžeta finansējumu reģionālās nozīmes pārvadājumos un valstspilsētu pašvaldībām, neskaitot finansējumu, kas piešķirts no Līdzekļiem neparedzētiem gadījumiem un apropriācijas pārdales kārtībā pārceltais finansējums, kopējais valsts budžeta finansējuma 31.06.00 apakšprogrammā izlietojums ir 64%, līdz ar to 2021.gada otrajam pusgadam paredzētais finansējums ir 22 006 767 *euro*.

1. **Faktiskie zaudējumi reģionālās nozīmes pārvadājumos un pilsētas nozīmes pārvadājumos 2021.gada 1.pusgadā**

Ar 2020. gada 12. marta Ministru kabineta rīkojumu Nr.103 “Par ārkārtējās situācijas izsludināšanu” laika posmā no 2020.gada 12.marta līdz 9.jūnijam un 2020. gada 6. novembra Ministru kabineta rīkojumu Nr.655 “Par ārkārtējās situācijas izsludināšanu” laika posmā no 2020.gada 9.novembra līdz 2021.gada 6.aprīlim tika noteikts ārkārtējās situācijas stāvoklis visā valsts teritorijā ar mērķi ierobežot vīrusa Covid-19 izplatību. Pamatojoties uz minētajiem rīkojumiem, valstī tika ieviesti būtiski ierobežojumi, kas ietekmēja pārvadāto pasažieru apjomu kā 2020.gadā, tā arī 2021. gada 1.pusgadā.

Rīkojumi un tā turpmākie grozījumi ārkārtējās situācijas laikā noteica būtiskus ierobežojumus, tai skaitā nosakot, ka tiek pārtraukta mācību procesa norise klātienē izglītības iestādēs, kā arī iespēju robežās valsts un pašvaldību iestādēm nodrošinot klātienes pakalpojumu sniegšanu attālināti. 2020.gada novembrī atkārtoti izsludinātā ārkārtējā situācija noteica būtiskus darbības ierobežojumus atsevišķām nozarēm, sabiedriskā transporta jomā tika noteikti ierobežojumi, kas paredzēja, ka sabiedriskajā transportā pasažieru skaits drīkst būt tikai 50% no transportlīdzekļa ietilpības, kā arī 2021. gada sākumā turpinājās pasažieru pārvietošanās ierobežojumi, ko noteica 2020. gada nogalē izsludinātā komandantstunda vakara un nakts stundās no piektdienas līdz svētdienai un kas tika īstenota līdz 2021.gada februāra sākumam. 2021.gada otrajā ceturksnī neliels pasažieru skaita pieaugums veidojās dēļ atsevišķu autobusu reisu atjaunošanas atsevišķos novados saistībā ar mācību procesu nodrošināšanu klātienē. Tāpat 2021.gada otrajā ceturksnī iedzīvotāju mobilitāte nedaudz uzlabojās sakarā ar ierobežojumu atcelšanu vairākās nozarēs (piemēram, skaistumkopšanas nozares, tirdzniecības centru noteiktās platībās darbības atjaunošana).

2021.gada 1.pusgadā atbilstoši noteiktiem ierobežojumiem un izsludinātajai ārkārtējai situācijai kopējais sniegtā sabiedriskā transporta pakalpojumu apjoms kilometros reģionālās nozīmes maršrutu tīklā pret 2021.gada plānoto bija par 3,4% jeb 1,288 milj. kilometru mazāks.

Atceļot ārkārtējo situāciju, ierobežojumi attiecībā uz sabiedriskā transporta pakalpojumiem tika saglabāti, nosakot, ka sabiedriskā transporta pārvadātājs organizē iekāpšanu un izkāpšanu tā, lai pasažieru skaits transportlīdzeklī nepārsniedz 65 % no tā ietilpības vai 70 %, ja nepieciešams uzņemt pasažierus pieturvietās ārpus reģionālās satiksmes maršrutu galapunktiem[[1]](#footnote-1). Ņemot vērā Covid-19 saslimstības rādītāju samazināšanos valstī, tikai vasaras vidū pieļaujamais pasažieru skaits, ko varēja uzņemt vienā sabiedriskajā transportlīdzeklī bija 80% no tā ietilpības[[2]](#footnote-2). Pasažieru skaita (braucienu) dinamika un izmaiņas pa mēnešiem ir atspoguļota ziņojuma attēlā Nr.1. Analizējot pārvadātāju sniegto informāciju par pārvadāto pasažieru skaitu un ieņēmumiem no pārdotajām biļetēm, ir secināms, ka 2020.gadā biļešu ieņēmumu samazinājums reģionālās nozīmes pārvadājumos ar autobusiem ir bijis 11,8 milj. *euro* un reģionālās nozīmes pārvadājumos ar vilcieniem – 5,2 milj. *euro*, salīdzinot ar 2019.gadu, un minētā tendence saglabājas arī 2021.gadā, kad ieņēmumi 2021.gada pirmajos astoņos mēnešos salīdzinot ar to pašu periodu pērn ir samazinājušies par 3,19 milj. *euro* reģionālās nozīmes pārvadājumos ar autobusiem un 1,74 milj. *euro* – reģionālās nozīmes pārvadājumos ar vilcieniem.

|  |  |
| --- | --- |
|  |  |

Attēls Nr.1

Pārvadāto pasažieru skaits 2019., 2020.gada 12 mēnešos un 2021.gada astoņos mēnešos, milj. braucienu

Ņemot vērā biļešu ieņēmumu samazinājumu arī 2021.gada 1.pusgadā kompensējamo zaudējumu apmērs reģionālās nozīmes pārvadājumos turpināja palielināties. Ievērojot 2021.gada jūnijā piešķirto papildu finansējumu no Līdzekļiem neparedzētiem gadījumiem, lai kompensētu reģionālas nozīmes pārvadājumos ar autobusiem un vilcieniem radušos zaudējumus sakarā ar Covid-19 infekcijas izplatības ierobežošanai noteiktajiem drošības un sociālās distancēšanās pasākumiem sabiedriskajā transportā ārkārtējās situācijas laikā, kā arī ārkārtējās situācijas seku mazināšanai 2021.gada 1.pusgadā, kopumā 2021.gada 1.pusgadā reģionālās nozīmes pārvadājumos ar autobusiem ir kompensēti sabiedriskā transporta pakalpojumu sniegšanā radītie zaudējumi 98% apmērā, savukārt reģionālās nozīmes pārvadājumos ar vilcieniem – 105% (detalizētu aprēķināto zaudējumu un veidojošos atlikumu par 2021.gada 1.pusgadu skatīt Tabulā Nr.2).

Tabula Nr.2

**Reģionālās nozīmes pārvadājumos 2021.gada 1.pusgada faktiskā**

**sabiedriskā transporta pakalpojumu līguma izpilde**

|  |  |  |  |
| --- | --- | --- | --- |
| Nr.p.k. | **Rādītāja nosaukums** | **Reģionālie autobusu pārvadājumi** | **Reģionālie vilcienu pārvadājumi** |
| 1 | **Dotācija sabiedriskā transporta pakalpojumu sniegšanai (bāze)** | **39 618 618** | **10 267 697** |
| 1.1. | **t.sk. apropriācijas kārtībā pārceltais finansējums** | **772 028** |  |
| 2 | Ieņēmumi, *euro* | 9 026 833.36 | 5 738 027.39 |
| 2.1. | t.sk. ieņēmumi no biļešu pārdošanas, *euro* | 8 971 157.14 | 5 356 217.39 |
| 3 | Izdevumi (izņemot izdevumi par dzelzceļa infrastruktūru)\*, *euro* | 40 485 967.96 | 17 342 552.67 |
| 3.1. | t.sk. izdevumi par autoostām, *euro* | 2 533 644.70 |  |
| 4 | Nobraukums maršrutu tīklā, kilometri | 36 429 618.80 |  |
| 5 | Nobraukums maršrutu tīklā, vagonkilometri |  | 13 173 884.00 |
| 6 | Kompensējamais PVN par braukšanas maksas atvieglojumiem, *euro* | 303 796.08 | 95 176.00 |
| 7 | Aprēķinātā peļņa atbilstoši Ministru kabineta noteikumos Nr.435 un sabiedriskā transporta pakalpojumu līgumos noteiktajai kārtībai, *euro* | 1 267 318.87 | 501 336.54 |
| 8 | Aprēķinātā zaudējumu kompensācija atbilstoši sabiedriskā transporta pakalpojumu līgumos noteiktajam, *euro*\*\* (3.rinda - 2.rinda + 6.rinda + 7.rinda) | 33 030 249.55 | 12 201 037.82 |
| 9 | Pārskaitītas dotācijas zaudējumu segšanai un par braukšanas maksas atvieglojumiem (31.06.00 apakšprogramma), *euro* | 26 751 312.55 | 7 195 438.00 |
| 10 | Pārskaitītās dotācijas no Līdzekļiem neparedzētiem gadījumiem, *euro* | 5 779 249.00 | 5 671 446.00 |
| 11 | 2021.gada izmaksātas dotācijas par 2020.gada norēķiniem (31.06.00 apakšprogramma), *euro* | 181 439.98 |  |
| 12 | **Iztrūkums (-) / pārmaksa (+) zaudējumu segšanai,** *euro* **(9.rinda+10.rinda) – 8.rinda** | **-499 688.00** | **665 846.18** |
|  | Dotāciju segums pār kompensējamiem zaudējumiem, % | 98% | 105% |
| 13 | Dotāciju atlikums 2021.gada 2.pusgadam, *euro* (1.rinda - 9.rinda - 11.rinda) | 12 685 865.47 | 3 072 259.00 |
| 13.1 | t.sk. gala norēķinu veikšanai par 2020.gadu (31.06.00 apakšprogramma), *euro* (1.1.rinda - 11.rinda) | 590 588.02 | 0.00 |
| 14 | Atlikusī dotācija 2021.gada 2.pusgadam, *euro (13 rinda -13.1.rinda)* | 12 095 277.45 | 3 072 259.00 |
| \* Izdevumi norādīti atbilstoši faktiskajām izmaksām (faktiskajās cenās) atbilstoši MK noteikumu Nr.435 3.pielikumam – Koncesijas līgumiem, bet līgumcenu līgumiem atbilstoši aprēķinātajiem izdevumiem nobraukuma reizinājums ar pakalpojuma cenu par 1 kilometru. | | | |
| \*\* Zaudējumu kompensācija ir noteikta atbilstoši katram sabiedriskā transporta pakalpojumu līgumā noteiktajam kompensācijas veidam – proti, koncesijas līgumos atbilstoši Ministru kabineta noteikumu Nr.435 46., 47., 48., 49., 51 un 53.punktā noteiktajā kārtībā un līgumcenu līgumos atbilstoši Ministru kabineta noteikumu Nr.435 56.punktam un sabiedriskā transporta pakalpojumu līgumos noteiktajai līgumcenai par veikto kilometru. | | | |

Arī attiecībā uz valstspilsētu pašvaldībām 2021.gada 1.pusgadā Covid-19 pandēmijas apkarošanas noteiktie ierobežojumi ietekmēja kopējo no valsts budžeta nepieciešamo finansējumu, jo turpināja palielināties zaudējumi attiecībā uz pilsētas nozīmes maršrutiem, kuriem vairāk nekā 30% no kopējā maršruta garuma ir ārpus pilsētas administratīvās teritorijas. Savukārt, samazinoties kopējam pasažieru skaitam pilsētas sabiedriskajā transportā, samazinājās personu ar invaliditāti braucienu skaits, kas veido valsts budžeta dotāciju ekonomiju (skatīt ziņojuma Tabula Nr.3).

Tabula Nr.3

**Pilsētas nozīmes pārvadājumos**

**2021.gada 1.pusgada no valsts budžeta**

**kompensējamie zaudējumi, *euro***

|  |  |  |  |  |  |  |
| --- | --- | --- | --- | --- | --- | --- |
|  | Par pilsētas nozīmes maršrutiem, kuriem vairāk nekā 30% no kopējā maršruta garuma ir ārpus pilsētas administratīvās teritorijas | | | Par personu ar invaliditāti pārvadāšanu | | |
|  | Aprēķinātā zaudējumu kompensā­cija | Izmaksātā kompen­sācija 1.pusgadā | Iztrūkums (-) vai pārmaksa (+) | Aprēķinātā kompen­sācija par invalīdu pārvadāšanu | Izmaksātā kompen­sācija 1.pusgadā | Iztrūkums (-) vai pārmaksa (+) |
| Daugavpils pilsētas pašvaldība | 55 658 | 42 895 | -12 763 | 183 276 | 185 196 | 1 920 |
| Jelgavas pilsētas pašvaldība | 163 203 | 134 843 | -28 360 | 209 981 | 254 040 | 44 059 |
| Jēkabpils pilsētas pašvaldība | 11 557 | 8 640 | -2 917 | 25 254 | 27 306 | 2 052 |
| Jūrmalas pilsētas pašvaldība |  |  | 0 | 23 287 | 25 786 | 2 499 |
| Liepājas pilsētas pašvaldība |  |  | 0 | 116 162 | 110 201 | -5 961 |
| Rīgas pilsētas pašvaldība | 951 885 | 921 373 | -30 512 | 2 529 061 | 2 725 818 | 196 757 |
| Rēzeknes pilsētas pašvaldība | 113 345 | 106 628 | -6 717 | 40 122 | 45 386 | 5 264 |
| Valmieras pilsētas pašvaldība | 26 189 | 19 689 | -6 500 | 21 326 | 23 102 | 1 776 |
| Ventspils pilsētas pašvaldība | 87 730 | 65 932 | -21 798 | 77 708 | 81 137 | 3 429 |
| **Kopā valstspilsētu pašvaldībās** | **1 409 566** | **1 300 000** | **-109 567** | **3 226 176** | **3 477 972** | **251 795** |

Ņemot vērā 2021.gada 1.pusgada tendences, Autotransporta direkcija prognozē, ka kopumā valsts pilsētu pašvaldībām piešķirtais 2021.gadā valsts budžeta finansējums 31.06.00 apakšprogrammā veidos atlikumu kā pilsētas nozīmes maršrutiem, kuriem vairāk nekā 30% no kopējā maršruta garuma ir ārpus pilsētas administratīvās teritorijas, tā arī personu ar invaliditāti pārvadājumiem. Proti, piešķirtais valsts budžeta finansējuma apjoms 2021.gadā ir tādā pašā apmērā kā 2020. un 2019.gadā. Bet zaudējumi par maršrutiem, kuriem vairāk nekā 30% no kopējā maršruta garuma ir ārpus pilsētas administratīvās teritorijas, salīdzinājumā ar 2019.gadu ir pieauguši par 42%, savukārt kompensācijas apmērs personu ar invaliditāti pārvadājumu apjoms samazinājies par 28%. Līdz ar to kopējais piešķirtais finansējums 2021.gadā veido atlikumu, jo 2021.gadā nepieciešamais finansējums prognozēts tikai 9 680 714 *euro* (skatīt ziņojuma Tabulu Nr.4 kolonu (A+D+E)-(C+G) kopsumma).

Tabula Nr.4

**Prognozētais valsts budžeta finansējuma**

**atlikums pilsētas nozīmes pārvadājumos par 2021.gadu, *euro***



Ievērojot minēto, tā kā valstspilsētu pašvaldību pārvadājumos 2021.gadā prognozēts valsts budžeta finansējuma pārpalikums, tad atbilstoši Ministru kabineta noteikumu Nr.435 21.punktā noteiktajam regulējumam, ja valstspilsētas pašvaldība vai Autotransporta direkcija pēc kompensāciju izmaksas par pārskata periodu (ceturksni, kalendāra gadu) ir ietaupījusi no valsts budžeta piešķirto finansējumu, valstspilsētas pašvaldība vai Autotransporta direkcija minētos līdzekļus novirza zaudējumu segšanai nākamajos pārskata periodos (ceturksnī, kalendāra gadā) vai pārdala normatīvajos aktos noteiktajā kārtībā zaudējumu kompensēšanai konkrētam pārvadājumu veidam.

Līdz ar to saskaņā ar likuma “Likums par budžetu un finanšu vadību” 9.panta trīspadsmitās daļas 1.punktu un Ministru kabineta 2018.gada 17.jūlija noteikumiem Nr.421 “Kārtība, kādā veic gadskārtējā valsts budžeta likumā noteiktās apropriācijas izmaiņas” un Ministru kabineta noteikumu Nr.435 21.punktu tiks rosināta minētā 2 036 489 *euro* finansējuma apropriācijas pārdale starp ekonomiskās klasifikācijas kodiem, tādējādi daļēji sedzot 2021.gadā aprēķinātos kompensējamos zaudējumus reģionālās nozīmes pārvadājumos (skatīt III.nodaļu).

1. **Par prognozētajiem kompensējamiem zaudējumiem reģionālās nozīmes pārvadājumos 2021.gada 2.pusgadā**

Informatīvajā ziņojumā “Par nepieciešamo papildu finansējumu sabiedriskā transporta pakalpojumu sniegšanai 2021.gadā”, kas tika skatīts 2021.gada 27.maija Ministru kabineta sēdē (prot. Nr.44 31.§), jau bija sniegts provizoriskais novērtējums no valsts budžeta papildus kompensējamajam zaudējumu apmēram reģionālās nozīmes pārvadājumos 2021.gadā. Modelējot 2021.gada attīstības scenārijus, jo faktiskā situācija 2021.gadā ir ļoti mainīga, Autotransporta direkcija bija aprēķinājusi, ka kopējais nepieciešamais papildu finansējums reģionālās nozīmes pārvadājumos varētu sasniegt 31 765 481 *euro*. Atbilstoši 2021.gada 1.pusgada faktiskajiem rādītājiem un provizoriski, balstoties uz 2021.gada septembra sākumā zināmiem apstākļiem gan Covid-19 infekcijas izplatīšanās ierobežojošiem pasākumiem, gan plānotajām izmaiņām, kas izriet no normatīvajiem aktiem saistībā ar sabiedriskā transporta pakalpojumu nodrošināšanu, tiek lēsts, ka kopējais nepieciešamais papildu finansējums 2021.gadā sasniegs 36 977 377 *euro*.

Ņemot vērā 2021.gada 1.pusgadā piešķirto papildu finansējumu no Līdzekļiem neparedzētiem gadījumiem, kas ir 36% no sākotnēji prognozētā nepieciešamā papildu finansējuma, turpmāk ziņojumā tiks sniegta informācija un aprēķini par 2021.gada 2.pusgadā prognozēto papildu finansējuma nepieciešamību un apmēru 23 390 194 *euro (skatīt Tabulu Nr.5)*.

Tabula Nr.5

**Plānotie kompensējamie zaudējumi**

**reģionālās nozīmes pārvadājumos**

**par 2021.gada 2.pusgadu**

| Nr.p.k. | **Rādītāja nosaukums** | **Reģionālie autobusu pārvadājumi** | **Reģionālie vilcienu pārvadājumi** | **Pavisam kopā** |
| --- | --- | --- | --- | --- |
| 1 | Ieņēmumi, *euro* | 12 407 650 | 7 851 979 | 20 259 629 |
| 1.1. | t.sk. ieņēmumi no biļešu pārdošanas, *euro* | 12 407 650 | 7 851 979 | 20 259 629 |
| 2 | Izdevumi (izņemot izdevumi par dzelzceļa infrastruktūru)\*, *euro* | 39 212 292 | 19 329 004 | 58 541 296 |
| 2.1. | t.sk. izdevumi par autoostām, *euro* | 2 556 916 |  | 2 556 916 |
| 3 | Nobraukums maršrutu tīklā, kilometri | 36 790 154 |  | 36 790 154 |
| 4 | Nobraukums maršrutu tīklā, vagonkilometri |  | 14 128 227 | 14 128 227 |
| 5 | Kompensējamais PVN par braukšanas maksas atvieglojumiem, *euro* | 416 531 | 129 435 | 545 966 |
| 6 | Aprēķinātā peļņa atbilstoši Ministru kabineta noteikumos Nr.435 un sabiedriskā transporta pakalpojumu līgumos noteiktajai kārtībai, *euro* | 1 351 858 | 580 886 | 1 932 744 |
| 7 | Aprēķinātā zaudējumu kompensācija atbilstoši sabiedriskā transporta pakalpojumu līgumos noteiktajam[[3]](#footnote-3), *euro* | 28 573 031 | 12 187 346 | 40 760 377 |
| 8 | Plānotās dotācijas zaudējumu segšanai un par braukšanas maksas atvieglojumiem (31.06.00 apakšprogramma), *euro\*\** | 12 095 277 | 3 072 259 | 15 167 536 |
| 9 | Apropriācijas pārdale no valstspilsētu pašvaldību finansējuma, *euro* | 2 036 489 |  | 2 036 489 |
| 10 | Atlikums no 2021.gada 1.pusgada, *euro* | -499 688 | 665 846 | 166 158 |
| 11 | **Iztrūkums (-) / pārmaksa (+) zaudējumu segšanai,** *euro* **(8.rinda+9.rinda+10.rinda) – 7.rinda** | **-14 940 953** | **-8 449 241** | -23 390 194 |
| \* izdevumi noteikti atbilstoši vidējai līgumcenai un plānotajam nobraukumam | | | | |
| \*\* atbilstoši ziņojuma Tabulas Nr.2 14.rindai | | | | |

2021.gada 2.pusgadā prognozēto kompensējamo zaudējumu ietekmējošie faktori un apstākļi:

1. 2021. gada 1. augustā piecās maršrutu tīkla daļās – “Pierīga”, “Bauska”, “Liepāja”, “Kuldīga, Saldus” un “Daugavpils, Krāslava” – stājās spēkā jauni iepirkuma līgumi ar pārvadātājiem, kas noskaidroti atklāta iepirkuma procedūrā, un minētie līgumi būs spēkā 10 gadus, t.i. līdz 2031.gada 31.jūlijam.

Uzsākot pakalpojumu sniegšanu saskaņā ar ilgtermiņa līgumiem augstāk minētajās maršruta tīkla daļās ir pieaugusi arī pakalpojumu kvalitāte, proti, visi autobusi ir aprīkoti ar ventilācijas un apkures iekārtām, lai transportlīdzekļa salonā nodrošinātu gaisa temperatūru robežās no +16 0C līdz +24 0C atbilstoši sezonai; 68% autobusu ir pielāgoti personu ar ierobežotām spējām pārvadāšanai (tai skaitā pacēlājs ar kravnesību ne mazāku par 300 kg) un tajos paredzēta vieta personai ratiņkrēslā; 34% autobusu ir aprīkoti ar velosipēdu turētāju; autobusu salonā informācija par gaidāmajām pieturām tiek paziņota audio un vizuālā formātā; sēdvietas ir aprīkotas ar drošības jostu, individuālo apgaismojumu un ventilāciju; ir pieejami bezskaidras naudas norēķini un wi-fi; autobusos ir uzstādīta elektroniskā kontroles ierīce (GPS) un videonovērošana, kas fiksē biļešu tirdzniecības zonu, u.tml. Atbilstoši iesniegtajiem piedāvājumiem un rezultātiem vidējais autobusu vecums 10 gados (periodā no 2021.-2030.gadam) tiks sasniegts 4,6 gadi, līdz ar to salīdzinājumā ar pašreizējo autobusu parka vecumu, kas ir 10 gadi, autobusu vecums tiks samazināts 2 reizes, tātad pakalpojumu sniegšanā ir iesaistīti augstākas kvalitātes autobusi. Vienlaikus četrās maršrutu tīkla daļās sabiedriskā transporta pakalpojumu izpildē tiek iesaistīti arī videi draudzīgāki transportlīdzekļi, kas darbināmi ar elektrodzinēju.

Kopumā reģionālās nozīmes pārvadājumos ar autobusiem 2021.gads ir uzskatāms par pārejas gadu, kad sabiedriskā transporta pakalpojumu sniegšanā radušos zaudējumu kompensācijas aprēķināšana tiek balstīta uz atklāta konkursa kārtībā iegūtu pakalpojumu cenu par 1 kilometru, nevis uz vispārēju zaudējumu kompensēšanas kārtību atbilstoši faktiskajām izmaksām, kāda bija noteikta ar koncesijas līgumiem. Ievērojot minēto, izmaksas par sabiedriskā transporta pakalpojumiem reģionālās nozīmes pārvadājumos ar autobusiem ir paredzamākas. Ziņojuma Tabulā Nr.6 ir atspoguļotas izmaiņas koncesijas un līgumcenu līgumu apjomos.

Tabula Nr.6

**Koncesiju un līgumcenu līgumu**

**kompensējamās izmaksas**

|  |  |  |  |  |
| --- | --- | --- | --- | --- |
|  | 1.pusgads | | 2.pusgads | |
|  | 2020.gads | 2021.gads | 2020.gads | Prognoze 2021.gadam |
| Kompensējamās izmaksas | 38 766 746 | 40 485 968 | 39 750 075 | 39 212 292 |
| t.sk. Koncesijas līgumiem | 28 749 121 | 4 163 416 | 29 232 367 | 577 424 |
| Nobraukums | 36 190 315 | 36 429 619 | 37 734 625 | 36 790 154 |
| t.sk. Koncesijas līgumiem | 25 188 067 | 3 194 702 | 26 151 596 | 456 576 |
| Koncesijas līgumu īpatsvars pēc nobraukuma | 70% | 9% | 69% | 1% |

Laika posmā, kamēr tiek noskaidroti sabiedriskā transporta pakalpojumu sniedzēji, kas nodrošinās sabiedriskā transporta pakalpojumus ilgtermiņā (paredzēts uz 10 gadiem), saskaņā ar atklāta iepirkuma procedūru ir noslēgti īstermiņa sabiedriskā transporta pakalpojumu līgumi. Atkarībā no noslēgto līgumu darbības termiņiem (īstermiņa vai ilgtermiņa) un līgumos noteiktajām pakalpojuma kvalitātes prasībām sabiedriskā transporta pakalpojumu sniedzēju piedāvātās cenas atšķiras. Piemēram, īstermiņa līgumu izpildē nereti ir ievērtēti riski saistībā līguma darbības beigām, atlaišanas pabalsti personālam. Savukārt ilgtermiņa līgumos lielu daļu no izmaksām sastāda kapitālieguldījumi pakalpojumu kvalitātes nodrošināšanai. Tomēr neskatoties uz to, plānots, ka kopējie izdevumi saistībā ar sabiedriskā transporta pakalpojumu nodrošināšanu kļūst efektīvāki un pārvaldāmāki, nodrošinot augstāku sabiedriskā transporta pakalpojumu kvalitāti.

Vienlaikus, veicot pāreju uz sabiedriskā transporta pakalpojumu līgumcenu līgumu slēgšanu, tiek pārskatīts nobraukums, pakalpojumu intensitāte maršrutu tīkla daļās un daļa reisu tika slēgta vai apvienota ar citu maršrutu (reisu) izpildi, tādējādi ekonomējot valsts budžeta izdevumos vismaz 207 108 *euro* par samazināto nobraukumu 243 237 kilometriem.

2. Saskaņā ar STP likuma 14.panta 2.1daļu un 2010.gada 13.jūlija Ministru kabineta noteikumu Nr.634 “Sabiedriskā transporta pakalpojumu organizēšanas kārtība maršrutu tīklā” V.2 nodaļu, kā arī Sabiedriskā transporta padomes 2021.gada 6.augusta sēdes lēmumu (prot. Nr.6§5) bezmaksas sabiedriskais transports visos vai tikai atsevišķos reisos tiek ieviests no 2021.gada 1.oktobra šādos maršrutos: Nr.6711 Alūksne–Dēliņkalns–Korneti–Alūksne, Nr.5265 Ludza–Cibla–Krivanda–Cibla–Ludza, Nr.5634 Ludza–Felicianova–Zilupe–Šķaune, Nr.5497 Jēkabpils–Sunākste, Nr.6579 Ludza–Seiļi–Rundēni–Lauderi–Ludza, Nr.6552 Ludza–Zilupe–Konecpole–Ludza, Nr.6454 Balvi–Upetnieki–Rugāji, Nr.6608 Rūjiena–Ipiķu skola–Rūjiena, Nr.6746 Saldus–Jaunauce, Nr.6686 Smiltene–Trikāta–Strenči–Smiltene, Nr.6597 Smiltene–Strenči–Smiltene, Nr.6444 Viļaka–Vecumi–Lavošnieki, Nr.6517 Ērgļi–Liepkalne–Sausnēja, Nr.6986 Jēkabpils–Mežgale un Nr.3034 Autoosta–Lugažu stacija–Autoosta.

Attiecībā uz minēto maršrutu finansiālo ietekmi uz valsts budžeta izdevumiem ir secināts, ka jau pašlaik pārvadājumi šajos maršrutos vai to atsevišķos reisos no valsts budžeta tiek kompensēti līdz pat 90% apmēram, līdz ar to kopējais valsts budžeta izdevumu palielinājums pie esošā pasažieru skaita varētu sasniegt 26 404,74 *euro*. Šādu bezmaksas maršrutu vai to atsevišķu reisu saglabāšana attiecīgos novados un pagastos ir nepieciešama, jo minētajos apgabalos nav nodrošināta cita veida satiksme, kas nodrošinātu iedzīvotājiem iespēju nokļūt darba vietās, valsts un pašvaldību, ka arī izglītības un veselības iestādēs. Pieaugošo izdevumu apjomu ir plānots kompensēt ar samazināto nobraukuma apjomu, kas vienlaikus arī samazina izmaksu apjomu (skatīt iepriekšējo punktu par izmaksu apjomu, samazinot nobraukumu).

3. Atbilstoši STP likuma 8.1pantam un 2021.gada 6.jūlija Ministru kabineta noteikumiem Nr.486 “Noteikumi par iekšzemes regulārajiem pasažieru komerciālajiem pārvadājumiem ar autobusu” no 2021.gada 1.septembra ir uzsākti pārvadājumi uz komerciāliem principiem maršrutā Rīga–Daugavpils, bet no 2021.gada 1.oktobra tiek uzsākti pārvadājumi uz komerciāliem principiem maršrutos Rīga–Olaine un Rīga–Salaspils. Attiecībā uz virzieniem Rīga-Sloka un Rīga-Jaunķemeri pagaidām vēl nav saņemti ieinteresēto pārvadātāju pieteikumi, līdz ar to attiecībā uz minētajiem virzieniem līdz gada beigām, nosakot ietekmi uz valsts budžeta izdevumiem, ievērtēts risks, ka tie nodrošināmi valsts dotētā maršrutu tīklā, lai saglabātu iedzīvotājiem pieejamus sabiedriskā transporta pakalpojumus. Iemesls, kāpēc atbilstoši STP likumā noteiktajai kārtībai pārvadātāji nav ieinteresēti pieteikties uz komercmaršrutu apkalpošanu saistāms ar risku, kad Covid-19 infekcijas slimības ierobežošanai sabiedriskā transporta pakalpojumos pasažieru skaits transportlīdzeklī nedrīkst pārsniegt 80 % no tā ietilpības vai 85 %, ja nepieciešams uzņemt pasažierus pieturvietās ārpus reģionālās satiksmes maršrutu galapunktiem[[4]](#footnote-4). Lai arī normatīvie akti paredz, ka komerciālajos maršrutos (reisos) pārvadātājs var neievērot šo noteikumu 6.1 1. apakšpunktā minētās prasības, ja transportlīdzeklī tiek uzņemti tikai pasažieri ar sadarbspējīgu testēšanas, vakcinācijas vai pārslimošanas sertifikātu[[5]](#footnote-5), tomēr uz gada beigām nenoteiktā situācija attiecībā ar turpmākajiem ierobežojumiem, uzņēmumiem nerada pārliecību par pietiekamu pasažieru skaitu, lai segtu visas izmaksas.

Ievērojot to, ka Rīga-Daugavpils, Rīga-Olaine un Rīga-Salaspils maršrutu apkalpošanā nav paredzēts piešķirt valsts budžeta līdzekļus, bet sabiedriskā transporta pakalpojumu sniedzējam jānodrošina pakalpojumu sniegšana noteiktā kvalitātē un uzņemoties pakalpojumu sniegšanas izdevumu risku, tad, izslēdzot šos maršrutus no valsts dotētā maršrutu tīkla, ir prognozēts, ka dotētais maršrutu tīkls 2021.gada 2.pusgadā samazināsies vēl par 1 048 163 kilometriem un valsts budžeta izdevumus samazinot par 548 098 *euro*.

4. Lai nodrošinātu pietiekamu intensitāti un pasažieriem pieejamus sabiedriskā transporta pakalpojumus, vienlaikus ar nobraukuma mazināšanu 2021.gada 2.pusgadā reģionālās nozīmes pārvadājumos ar autobusiem, tiek papildus atvērti jauni vilcienu reisi, kas stiprinātu vilcienu lomu sabiedriskā transportā sistēmā.

Jau sākot ar 2020.gada nogali reģionālās nozīmes pārvadājumos ar vilcieniem, Daugavpils virzienā divi vilcieni tika pagarināti līdz Krāslavai katru dienu. Vienlaikus ar vilciena reisu pagarināšanu tika slēgts autobusu maršruts Rīga-Krāslava, kā arī pieskaņoti autobusu reisi vilcienu kustībai Krāslavas stacijā starp Krāslavu un Krāslavas staciju, veidojot vilcienu – autobusu savienojumu. Papildus tika optimizēts autobusu maršruts Daugavpils – Krāslava, pieskaņojot autobusu kursēšanas laikus vilcienu pienākšanai un atiešanai Daugavpils stacijā un slēdzot vairākus reisus. Līdz ar to, izmantojot vilcienu no Krāslavas līdz Rīgai vai pretējā virzienā iespējams ietaupīt 55 minūtes ceļā pavadītā laika. Ērtākam savienojumam ir izveidota vienota biļete savienotam braucienam ar vilcienu un autobusu, nodrošinot iespēju galamērķī nonākt lētāk.

Nepieciešamais papildus finansējums vilcienu reisu pagarināšanai un papildus izmaksas autobusa nodrošināšanai no Krāslavas līdz Krāslavas stacijai 2021.gadam kopā sastāda 170 277 *euro*. Savukārt ietaupījums, slēdzot visus sešus maršruta Rīga – Krāslava reisus un optimizējot maršrutu Daugavpils – Krāslava, ir 170 384 *euro*. Šādi satiksmes uzlabojumi reģionālās nozīmes pārvadājumos veidojuši neitrālu ietekmi valsts budžeta izdevumos.

Savukārt 2021.gadā, pagarinot esošos un atklājot jaunus vilcienu reisus, tiek nodrošināta ikdienas vilcienu satiksme no Madonas līdz Rīgai un otrādi, un, veicinot iekšzemes tūrismu, piektdienās, sestdienās un svētdienās vilcieni pagarināti līdz Gulbenei, vienlaikus saskaņojot kursēšanas laikus ar Gulbenes –Alūksnes bānīša reisiem. Veicot šādus mobilitātes uzlabojumus, vienlaikus veiktas attiecīgas izmaiņas reģionālās nozīmes pārvadājumos ar autobusiem.

Slēgti četri autobusu reisi no Lubānas līdz Rīgai, kas tika izpildīti gandrīz tajā pašā laikā, kad tiek nodrošināti vilciena reisi. To vietā atvērti vilcienu kustībai stacijā Madona pieskaņoti četri autobusu reisi uz un no Lubānas. Papildus vilcienu kursēšanas laikiem pieskaņoti vēl citi autobusu reisi Gulbenē un Pļaviņās. Veicot šādus mobilitātes uzlabojumus, pasažieri galamērķī var nonākt īsākā laika periodā un lētāk. Pagarinot vilcienu reisus valsts budžeta izdevumi pieauga par 54 181 *euro*, savukārt izmaiņas autobusu reisos samazināja valsts budžeta izdevumus par 73 806 *euro*. 2021. gadā no 1. jūnija līdz gada beigām zaudējumu kompensācija samazinās par aptuveni 19 625 *euro*.

Savukārt no 2021.gada 1.septembra, pārejot uz komercmaršrutu nodrošināšanu reģionālās nozīmes pārvadājumos ar autobusiem, lai nodrošināt pietiekamu mobilitāti iedzīvotājiem, papildus norīkoti vilcieni Rīga-Daugavpils.

Atbilstoši Autotransporta direkcijas aprēķiniem attiecībā uz vilcienu pārvadājumiem 2021.gada 2.pusgadam un ir secināms, ka palielinot nobraukumu par 874 tūkst. vagonkilometriem (papildus vilcieni Madonas, Gulbenes un Daugavpils virzienos) un pārskatot 2021.gada 2.pusgada ieņēmumu apjomu, kopējais kompensācijas apmērs palielināsies par 806 tūkst. *euro*. Kompensācijas apmēra lielumu minētajā gadījumā veicina izmaksu palielinājums sakarā ar pasūtījuma apjoma pieaugumu, kā arī atsevišķu izmaksu palielinājumu.

Lai arī 2021.gada 1.pusgadā reģionālās nozīmes pārvadājumos faktiskās izmaksas, neskaitot izmaksas par dzelzceļa infrastruktūras izmantošanu, salīdzinot ar 2020.gada to pašu periodu, pieaugušas par 0,2% jeb 41 769 *euro*, tomēr pamatā arī 2021.gadā turpina pieaugt ritošā sastāva tekošo remontu apjoms, kā arī sadārdzinās rezerves daļu cenas, jo daļu postpadomju telpā tās vairs neražo. Turklāt tekošo remontu apjoms pieaug, jo noslēdzot līgumu par jau elektrovilcienu iegādi vairs netiek veikti kapitālie remonti.

Tabula Nr.7

**Faktiskie un plānotie izdevumi**

**reģionālās nozīmes pārvadājumos ar vilcieniem**

|  |  |  |  |  |  |  |  |
| --- | --- | --- | --- | --- | --- | --- | --- |
|  | 2020.gada 1.pusgads | 2021.gada 1.pusgads | izmaiņas 2021.gada 1.pusg./2020.gada 1.pusg. | | Plāns 2021.gada 2.pusgads | izmaiņas 2021.gada 2.pusg./2021.gada 1.pusg. | |
| %-tos | summā | %-tos | summā |
| **Materiālu izmaksas kopā, tajā skaitā:** | 3 849 420 | 3 900 839 | 1.3% | 51 419 | 4 178 969 | 7% | 278 130 |
| Rezerves daļas | 1 009 582 | 1 093 136 | 8.3% | 83 554 | 1 361 272 | 25% | 268 136 |
| Degviela (energoresursi) | 2 749 861 | 2 771 619 | 0.8% | 21 758 | 3 140 365 | 13% | 368 746 |
| **Personāla izmaksas kopā:** | 5 592 597 | 5 547 000 | -0.8% | -45 597 | 6 584 901 | 19% | 1 037 900 |
| **Pārējās sabiedriskā transporta pakalpojumu sniegšanas izmaksas kopā, tajā skaitā:** | 3 247 183 | 3 375 057 | 3.9% | 127 874 | 3 577 348 | 6% | 202 291 |
| Sabiedriskā transporta apkopes nodrošināšanas izmaksas | 257 204 | 250 101 | -2.8% | -7 104 | 215 413 | -14% | -34 688 |
| Remonta izmaksas | 1 873 406 | 1 945 253 | 3.8% | 71 847 | 2 289 062 | 18% | 343 809 |
| Citas ar sabiedriskā transporta pakalpojumu nodrošināšanu saistītās izmaksas | 1 109 601 | 1 173 273 | 5.7% | 63 672 | 1 062 342 | -9% | -110 931 |
| **Līdzekļu vērtību norakstīšana un procentu maksājumi:** | 2 751 239 | 2 822 367 | 2.6% | 71 128 | 3 124 097 | 11% | 301 731 |
| **Administrācijas izmaksas kopā:** | 1 860 343 | 1 697 288 | -8.8% | -163 055 | 1 863 690 | 10% | 166 401 |
| **Izmaksas kopā (EUR)** | 17 300 782 | 17 342 552 | 0.2% | 41 769 | 19 329 004 | 11% | 1 986 453 |

Ar 2019.gadu ir uzsākta veco elektrovilcienu norakstīšana, kā rezultātā nomaiņai paredzēto elektrovilcienu nolietojums palielinās kopējos zaudējumus par 2 milj. *euro* gan 2020.gadā, gan 2021.gadā. Veco elektrovilcienu amortizācijas (norakstīšanas) periods tiks salāgots ar jauno elektrovilcienu piegādes grafiku, esošos elektrovilcienus paātrināti noamortizējot līdz lūžņu vērtībai līdz 2023.gada beigām. Ievērojot to, ka jauno elektrovilcienu iegādei ir piešķirts valsts budžeta finansējums[[6]](#footnote-6), to amortizācijas atskaitījumiem nākotnē būs neitrāls efekts uz kompensējamo zaudējumu aprēķinu.

Savukārt saskaņā ar Autotransporta direkcijas izmaksu izvērtējumu 2021. gada 2. pusgadā kopējais izmaksu apjoms bez dzelzceļa infrastruktūras izmaksām plānots 19 329 004 EUR, kur izmaksu pieaugums salīdzinot ar 2020. gada to pašu periodu sagaidāms darba samaksas fondā, izmaksās, kas saistītas ar tekošajiem remontiem, kā arī izdevumos par degvielu (energoresursiem). Degvielas (energoresursu) izmaksu pieaugums ir saistīts gan ar darba apjomu pieaugumu (jauni reisi uz Madonu, Gulbeni un Daugavpili), gan ar dīzeļdegvielas cenas pieaugumu, kas saistīts ar cenas svārstībām starptautiskajā tirgū. Darba samaksas pieaugums lielākoties saistīts ar atlīdzību transportlīdzekļu vadītājiem, jo tika palielināts reisu skaits, kā arī sākot ar 2021. gada 1. aprīli ieviesta jauna atalgojuma sistēma.

Citu sabiedriskā transporta pakalpojumu nodrošināšanas izmaksas, kas saistītas ar vilcienu kustības grafiku izpildi sedzot komandējuma izdevumus, komisijas naudas pieaugumu e-biļešu tirdzniecībā,  biļešu tirdzniecības programmatūru apkalpošana, 2021.gada griezumā tiek saglabātas nemainīgas. Palielinājušās atsevišķas transportlīdzekļu uzkopšanas un dezinfekcijas izmaksas un materiālu nodrošinājuma (sejas maskas un dezinfekcijas līdzekļi) izmaksas darbiniekiem, lai mazinātu slimības izplatību, un laika posmā no 2021.gada janvāra līdz jūlijam tās ir veidojušas papildu izmaksas 73 597 euro apmērā.

Savukārt izmaksu samazinājums pamatā veidojas uz administrācijas izdevumiem, kā arī dažādu materiālu, spectērpu iegādēm.

5. 2021.gada 2.pusgadā sabiedriskā transporta pakalpojumu nodrošināšanā tiek ņemts vērā, ka saskaņā ar 2020.gada 9.jūnija Ministru kabineta noteikumiem Nr.360 “Epidemioloģiskās drošības pasākumi Covid-19 infekcijas izplatības ierobežošanai” tiek noteikti infekcijas slimības Covid-19 izplatības ierobežojošie pasākumi, kas ietekmē kopējo pārvadāto pasažieru apjomu un saņemtos biļešu ieņēmumus, kas sedz daļu no pārvadātāju izmaksām. Saglabājoties vai pieaugot saslimstības rādītājiem un 14 dienu kumulatīvā Covid-19 gadījumu skaitam uz 100 000 iedzīvotājiem, arī 2021.gada 2.pusgadā sabiedriskā transportlīdzekļiem ir noteikts pasažieru piepildījuma ierobežojums. Pamatojoties uz minēto, kā arī to, ka no 2021.gada 1.septembra tiek nodrošināts izglītības process klātienē, tomēr 2021.gada 2.pusgadā plānotais biļešu ieņēmumu apjoms prognozēts ar piesardzību, ja, pieaugot saslimstības rādītājiem, tomēr tiktu pastiprināti ierobežojumi. Iepriekšējos gados ir novērota tendence, ka katra gada otrajā pusē pasažieru skaits ir lielāks nekā katra gada 1.pusgadā periodos, līdz ar to attiecībā uz 2021.gada 2.pusgadu arī ir plānots pieaugums, jo 2021.gada 1.pusgadā sakarā ar noteiktiem dažādu nozaru darbības ierobežojumiem Covid-19 infekcijas izplatības apkarošanā pasažieru skaita samazinājums bija ļoti būtisks (skatīt ziņojuma Attēlu Nr.2).

Attēls Nr.2

Biļešu ieņēmumu un pārvadāto pasažieru korelācija laika periodā no 2019.gada līdz 2021.gadam

Jāatzīmē, ka 2021.gada 1.pusgadā faktiskais biļešu ieņēmumu segums pār izmaksām 23% - reģionālās nozīmes pārvadājumos ar autobusiem un 31% - reģionālās nozīmes pārvadājumos ar vilcieniem, savukārt vēl 2019.gadā kopējais biļešu ieņēmumu segums bija 44% - reģionālās nozīmes pārvadājumos ar autobusiem un 58% - reģionālās nozīmes pārvadājumos ar vilcieniem. 2021.gada 2.pusgadā plānotais ieņēmumu segums pār izmaksām atbilstoši maršrutu tīkla apjomam ir 33% - reģionālās nozīmes pārvadājumos ar autobusiem un 41% - reģionālās nozīmes pārvadājumos ar vilcieniem.

6. Papildu nepieciešamais finansējums reģionālās nozīmes pārvadājumos summāri sastāda lielāku daļu nekā 2021.gada 1.pusgadā, jo atbilstoši 2021.gadam piešķirtā valsts budžeta finansējuma ietvaram dotāciju avansa maksājumos, kas izriet no Ministru kabineta noteikumu Nr.435 59.punkta, 2021.gada 1.pusgadā izmaksātais valsts budžeta finansējums reģionālās nozīmes pārvadājumos ir 69% no kopējā reģionālās nozīmes pārvadājumos piešķirtā bāzes finansējuma.

Šāda situācija veidojas, jo atbilstoši Ministru kabineta noteikumu Nr.435 59.punktam dotāciju avansa apmērs nevar būt mazāks par 95% no nepieciešamo zaudējumu kompensāciju apmēra, bet gan 2020.gadā un 2021.gadā pieaugošo zaudējumu dēļ, lai nodrošinātu sabiedriskā transporta pakalpojumu nepārtrauktību, tiek palielināti arī avansa maksājumi pirmajā gada pusē. Tādējādi otrajā pusgadā finansējums avansa maksājumiem ir pietiekams tikai trīs mēnešiem, bet, sākot no oktobra līdz gada beigām, finansējums avansa maksājumiem nav paredzēts.

Piešķirtais valsts budžeta finansējums ir nepietiekams, lai nodrošinātu sabiedriskā transporta apjomu atbilstoši iedzīvotāju pieprasījumam, kā arī sabiedriskā transporta pakalpojumu pasūtījumu līgumos noteiktiem nosacījumiem (koncesijas vai līgumcenu līgumi, tajos noteiktās pakalpojuma kvalitātes prasības). Līdz ar to ik gadu tiek veikti vairāki pasākumi atbilstoši Ministru kabineta noteikumu Nr.435 17.punktā noteiktajam. Ievērojot to, ka valsts budžeta finansējums kārtējam kalendāra gadam tiek piešķirts, ņemot vērā apstiprināto vidēja termiņa budžeta ietvaru, nevis atbilstoši sabiedriskā transporta pakalpojumu sniegšanai plānotajam zaudējumu apmēram, tad starpība starp faktiskajiem zaudējumiem un valsts budžetā piešķirto pieaug.

Ņemot vērā minēto, no papildu nepieciešamā finansējuma, vismaz 15 429 426 *euro* ir nepieciešami tekošā dotāciju avansa maksājumam, lai nodrošinātu sabiedriskā transporta pakalpojumu nepārtrauktību un atbilstoši iedzīvotāju vajadzībām nepieciešamo sabiedriskā transporta pakalpojumu apjomu. Savukārt papildu nepieciešamā finansējuma daļa 7 960 768 *euro* apmērā vērtējama, kā Covid-19 pandēmijas ietekme uz sabiedriskā transporta pakalpojumu nodrošinājumu un saistībā ar pasažieru skaita un biļešu ieņēmumu samazinājumu.

Covid-19 pandēmijas ietekme uz sabiedriskā transporta pakalpojumu nodrošinājumu un saistībā ar pasažieru skaita un biļešu ieņēmumu samazinājumu ir vērtēta proporcionāli ieņēmumu apjomam uz veikto nobraukumu, kāds tas bija 2019.gadā. Ievērojot to, ka 2021.gada 2.pusgadā mainās kopējā nobraukuma apjoms, proti, reģionālās nozīmes pārvadājumos ar autobusiem – tas samazinās, bet reģionālās nozīmes pārvadājumos ar vilcieniem palielinās, tad ieņēmumu apjoms saistībā ar Covid-19 pandēmijas ierobežojumiem un pasažieru skaita kritumu ir samazinājies (skatīt Tabulu Nr.8).

Tabula Nr.8

**Potenciālā Covid-19 pandēmijas ietekme uz**

**sabiedriskā transportā gūtajiem ieņēmumiem**

|  |  |  |  |  |
| --- | --- | --- | --- | --- |
|  | Uz 1 km gūtie ieņēmumi 2019.gadā *euro*/km | Plānotais nobraukums 2021.gada 2.pusgadā | Plānotie ieņēmumi 2021.gada 2.pusgadā | Starpība starp ieņēmumiem pie 2019.gada datiem un 2021.gada 2.pusgada plānotajiem ieņēmumiem  (A x B) - C |
|  | A | B | C | D |
| Reģionālie autobusu pārvadājumi | 0,46442 | 36 790 154 | 12 407 650 | 4 678 433 |
| Reģionālie vilcienu pārvadājumi | 0,78809 | 14 128 227 | 7 851 979 | 3 282 335 |

Vienlaikus minētajās 2021.gada 2.pusgada prognozēs pašlaik nav ievērtēti turpmākie valdības lēmumi attiecībā uz Covid-19 pandēmijas ierobežošanas pasākumiem, kuru ietekmi pašlaik nevar novērtēt, vai arī atkārtotu izglītības procesu organizēšanu attālināti, kas būtiski ietekmē sabiedriskā transporta pakalpojumu sniegšanā plānoto biļešu ieņēmumu apjomu.

Tabula N.9

**Reģionālās nozīmes pārvadājumos kopējie aprēķinātie kompensējamie zaudējumi un izlietotais finansējums par 2021.gadu**

|  |  |  |  |  |
| --- | --- | --- | --- | --- |
| Nr.p.k. | **Rādītāja nosaukums** | **Reģionālie autobusu pārvadājumi** | **Reģionālie vilcienu pārvadājumi** | **Pavisam kopā** |
| 1 | **Dotācija sabiedriskā transporta pakalpojumu sniegšanai (31.06.00 apakšprogramma)** | **39 618 618** | **10 267 697** | 49 886 315.00 |
| 1.1. | **t.sk. apropriācijas kārtībā pārceltais finansējums** | **772 028** |  | 772 028.00 |
| 2 | **Piešķirtais finansējums no Līdzekļiem neparedzētiem gadījumiem** | **6 941 680** | **6 085 771** | 13 027 451.00 |
| 2.1. | **t.sk. norēķiniem par 2020.gada nesegtajiem zaudējumiem** | **1 162 431** | **414 325** | 1 576 756.00 |
| 2.2. | **t.sk. kompensācija par zaudējumiem 2021.gada 1.pusgadā** | **5 779 249** | **5 671 446** | 11 450 695.00 |
| 3 | Ieņēmumi, *euro* | 21 434 483.36 | 13 590 006.39 | 35 024 489.75 |
| 3.1. | t.sk. ieņēmumi no biļešu pārdošanas, *euro* | 21 378 807.14 | 13 208 196.39 | 34 587 003.53 |
| 4 | Izdevumi (izņemot izdevumi par dzelzceļa infrastruktūru), *euro* | 79 698 260.19 | 36 671 556.67 | 116 369 816.86 |
| 4.1. | t.sk. izdevumi par autoostām, *euro* | 5 090 560.70 |  | 5 090 560.70 |
| 5 | Nobraukums maršrutu tīklā, kilometri (vilcieniem - vagonkilometri) | 73 219 772.80 | 27 302 111.00 | 100 521 883.80 |
| 6 | Kompensējamais PVN par braukšanas maksas atvieglojumiem, *euro* | 720 327.08 | 224 611.00 | 944 938.08 |
| 7 | Aprēķinātā peļņa atbilstoši Ministru kabineta noteikumos Nr.435 un sabiedriskā transporta pakalpojumu līgumos noteiktajai kārtībai, *euro* | 2 619 176.87 | 1 082 222.54 | 3 701 399.41 |
| 8 | **Aprēķinātā zaudējumu kompensācija atbilstoši sabiedriskā transporta pakalpojumu līgumos noteiktajam, *euro*** | **61 603 280.78** | **24 388 383.82** | 85 991 664.60 |
| 9 | Pārskaitītas dotācijas zaudējumu segšanai un par braukšanas maksas atvieglojumiem (31.06.00 apakšprogramma Tabulas 1.rinda), *euro* | 38 846 590.00 | 10 267 697.00 | 49 114 287.00 |
| 10 | Pārskaitītās dotācijas par 2021.gada 1.pusgadu (no Līdzekļiem neparedzētiem gadījumiem Tabulas 2.2.rinda), *euro* | 5 779 249.00 | 5 671 446.00 | 11 450 695.00 |
| 11 | 2021.gada izmaksātas dotācijas par 2020.gada norēķiniem (31.06.00 apakšprogramma Tabulas 1.rinda), *euro* | 181 439.98 |  | 181 439.98 |
| 12 | 2021.gada augustā, septembrī izmaksātais finansējums par 2020.gada norēķiniem (no Līdzekļiem neparedzētiem gadījumiem Tabulas 2.1.rinda), *euro* | 417 015.87 |  |  |
| 13 | Plānotā apropriācijas no valstspilsētu pašvaldību finansējuma, euro | 2 036 489.00 |  | 2 036 489.00 |
| 14 | **Iztrūkums (-) / pārmaksa (+) zaudējumu segšanai,** *euro* **(9.rinda+10.rinda+13.rinda) – 8.rinda** | **-14 940 952.78** | **-8 449 240.82** | **-23 390 193.60** |
| 15 | Atlikums uz 01.10.2021. 2020.gada norēķiniem no 31.06.00 apakšprogrammas, *euro* (1.rinda - 9.rinda - 11.rinda) | 590 588.02 |  | 590 588.02 |
| 16 | Atlikums uz 01.10.2021. 2020.gada norēķiniem no Līdzekļiem neparedzētiem gadījumiem, *euro* (2.rinda - 10.rinda - 12.rinda) | 745 415.13 | 414 325.00 | 1 159 740.13 |
|  | Paskaidrojumi rindām |  |  |  |
|  | 1.rinda -Saskaņā ar pieņemto valsts budžetu 2021.gadam 31.06.00 apakšprogrammā paredzētais finansējums ir 61 603 518 EUR, to starpā reģionālās nozīmes pārvadājumiem 49 114 287 EUR | | | |
|  | 1.1.rinda - Finanšu ministrijas 2021.gada 16.aprīļa rīkojuma Nr.225 1.4.1.apakšpunkts apropriācijas pārdale no valstspilsētu pašvaldībām par 2020.gaā pārmaksāto dotācijas daļu | | | |
|  | 2.rinda - Ministru kabineta 2021.gada 27.maija rīkojums Nr.342 (prot. Nr.44 31.§) “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem” un Finanšu ministrijas 2021.gada 4.jūnija rīkojums Nr.318 “Par līdzekļu piešķiršanu” | | | |
|  | 8.rinda - Zaudējumu kompensācija ir noteikta atbilstoši katram sabiedriskā transporta pakalpojumu līgumā noteiktajam kompensācijas veidam – proti, koncesijas līgumos atbilstoši Ministru kabineta noteikumu Nr.435 46., 47., 48., 49., 51 un 53.punktā noteiktajā kārtībā un līgumcenu līgumos atbilstoši Ministru kabineta noteikumu Nr.435 56.punktam un sabiedriskā transporta pakalpojumu līgumos noteiktajai līgumcenai par veikto kilometru. | | | |
|  | 13.rinda - aprēķinātais atlikums no 2021.gada finansējuma valstspilsētu pašvaldībām | | | |

Ņemot vērā minēto, Satiksmes ministrija ir sagatavojusi Ministru kabineta rīkojuma projektu par papildu finansējuma 2021.gada 2.pusgadā reģionālās nozīmes pārvadājumos **23 390 194 *euro*** apmērā piešķiršanu no Līdzekļiem neparedzētiem gadījumiem, tostarp:

* reģionālās nozīmes pārvadājumos ar autobusiem   14 940 953 *euro*, to starpā 4 678 433 *euro* par Covid-19 infekcijas izplatības mazināšanu un ierobežojošo pasākumu seku rezultātā pasažieru skaita mazināšanos;
* reģionālās nozīmes pārvadājumos ar vilcieniem 8 449 241 *euro*, to starpā   3 282 335 *euro* par Covid-19 infekcijas izplatības mazināšanu un ierobežojošo pasākumu seku rezultātā pasažieru skaita mazināšanos.

Satiksmes ministrs T.Linkaits

Vīza:

valsts sekretāre I.Stepanova

1. 2020. gada 9. jūnija Ministru kabineta noteikumu Nr. 360 “Epidemioloģiskās drošības pasākumi Covid-19 infekcijas izplatības ierobežošanai” 6.11.apakšpunkts (redakcijā, kas bija spēkā no 2021.gada 16.jūnija). [↑](#footnote-ref-1)
2. Pamatojoties uz 2020. gada 9. jūnija Ministru kabineta noteikumu Nr. 360 “Epidemioloģiskās drošības pasākumi Covid-19 infekcijas izplatības ierobežošanai” 6.4 punktu, ja atbilstoši Slimību profilakses un kontroles centra tīmekļvietnē publicētajai informācijai 14 dienu kumulatīvais Covid-19 gadījumu skaits ir ne vairāk kā 100 jauni saslimšanas gadījumi uz 100 000 iedzīvotājiem, sabiedriskā transporta pārvadātājs trīs dienu laikā organizē iekāpšanu un izkāpšanu tā, lai pasažieru skaits transportlīdzeklī nepārsniedz 80 % no tā ietilpības. Pamatojoties uz minēto noteikumu 6.5 punktu, ja atbilstoši Slimību profilakses un kontroles centra tīmekļvietnē publicētajai informācijai 14 dienu kumulatīvais Covid-19 gadījumu skaits ir ne vairāk kā 20 jauni saslimšanas gadījumi uz 100 000 iedzīvotājiem, iepriekš minētās prasības nepiemēro. [↑](#footnote-ref-2)
3. Zaudējumu kompensācija ir noteikta atbilstoši katram sabiedriskā transporta pakalpojumu līgumā noteiktajam kompensācijas veidam – proti, koncesijas līgumos atbilstoši Ministru kabineta noteikumu Nr.435 51., 53. un 54.punktā noteiktajam un līgumcenu līgumos atbilstoši Ministru kabineta noteikumu Nr.435 56.punktam un sabiedriskā transporta pakalpojumu līgumos noteiktajai līgumcenai par veikto kilometru. [↑](#footnote-ref-3)
4. 2020. gada 9. jūnija Ministru kabineta noteikumu Nr. 360 “Epidemioloģiskās drošības pasākumi Covid-19 infekcijas izplatības ierobežošanai” 6.11.apakšpunkts (redakcijā, kas stājās spēkā no 2021.gada 10.septembra). [↑](#footnote-ref-4)
5. 2020. gada 9. jūnija Ministru kabineta noteikumu Nr. 360 “Epidemioloģiskās drošības pasākumi Covid-19 infekcijas izplatības ierobežošanai” 6.7punkts (redakcijā, kas stājās spēkā no 2021.gada 10.septembra). [↑](#footnote-ref-5)
6. Ministru kabineta 2019.gada 16.jūlija sēdē Nr.33 skatīts Informatīvais ziņojums “Par jauno elektrovilcienu projektu” (prot.Nr.33, 84.§) un Ministru kabineta 2019.gada 23.jūlija rīkojums Nr.385 “Par Satiksmes ministrijas ilgtermiņa saistībām jauno elektrovilcienu projekta īstenošanai” [↑](#footnote-ref-6)